दुर्गा मंदिर प्राण प्रतिष्ठा के तीन वर्ष पूरे होने पर अखंड कीर्तन
डोमचांच| प्रखंडके महथाडीह में दुर्गा मंदिर प्राण प्रतिष्ठा के तीन वर्ष पूरे होने पर ग्रामीणों ने विशेष पूजन का आयोजन करते हुए वार्षिकोत्सव मनाया। वहीं तीन दिन तक चलने वाले आयोजन में दुर्गा पाठ, हवन एवं बच्चों के बीच विभिन्न संस्कारों का आयोजन किया गया है तथा रविवार की अहले सुबह से ही विश्व शांति मानव कल्याण को लेकर 24 घंटे का हरे राम हरे कृष्ण अखंड कीर्तन का आयोजन किया गया है। वहीं पूजन कार्यक्रम की समाप्ति पर सोमवार की देर शाम महालंगर का भी आयोजन किया गया है। कार्यक्रम को सफल बनाने में रंजीत साव, वासुदेव राणा, कमलेश साव, राधेश्याम कांदू, छोटू पंडित, बैकुंठ पासवान, सुनिल राम, प्रमोद साव, सुबोध साव, सोनू कुमार, गोपाल कुमार आदि लगे हुए हैं।
hin_Deva hin_Deva